stanford-oval/wikipedia huggingface dataset:
Rantamesikkä

| Rantamesikkä |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit
Alakaari::  Koppisiemeniset
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Suku::  Mesikät Melilotus
Laji::  dentatus
Kaksiosainen nimi
 Melilotus dentatus  (Waldst. & Kit.) Pers. 
Katso myös
   Rantamesikkä Wikispeciesissä   Rantamesikkä Commonsissa 
Infobox OKNimi-testi OK: 
Rantamesikkä (Melilotus dentatus) on mesiköiden sukuun kuuluva kaksivuotinen hernekasvi, jota esiintyy Euroopassa. Sen varsi kasvaa 20:stä 70:een senttimetriä korkeaksi. Se on uurremesikkää (Melilotus sulcatus) muistuttava, molemmilla lajeilla korvakkeet ovat hampaallisia. Teriöt ovat vaaleankeltaisia ja terälehdistä alin, venho on muita lyhyempi. Palko on kypsänä mustanruskea, verkkopintainen.
Rantaluikka

| Rantaluikka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Pilliluikat Eleocharis
Laji::  palustris
Kaksiosainen nimi
 Eleocharis palustris  (L.) Roem. & Schult. 
Infobox OKNimi-testi OKIUCN-testi OK: 
Rantaluikka (Eleocharis palustris) on pilliluikien sukuun kuuluva laji. Kasvi kasvaa 10–60 cm korkeaksi. Se on monivuotinen ja ruohovartinen. Hedelmä on ruskea pähkylä. Kasvi kasvaa yleensä laajoina kasvustoina. Sen juurakko on yleensä vaakasuora. Varsi on muodoltaan liereä, lehdetön ja siinä on kaksi punertavaa tuppea. Yhdessä varressa on yksi tähkä, joka on 5–20 cm pituinen, kapeanpuikea ja väriltään ruskea. Rantaluikkaa esiintyy vesistöjen rannoilla ja ojissa.
Rina Takeda

| Rina Takeda> Henkilötiedot |
| --- | --- |
Syntynyt: 15. kesäkuuta 1991 (ikä 33) Jokohama, Kanagawan prefektuuri
Ammatti:  näyttelijä, laulaja
Näyttelijä
Aktiivisena:  2007–
Aiheesta muualla
Viralliset kotisivut
IMDb 
Rina Takeda (jap. 武田梨奈, s. 15. kesäkuuta 1991, Jokohama, Kanagawan prefektuuri, Japani) on japanilainen näyttelijä ja laulaja. Hänellä on 2. danin musta vyö Ryukyu Shorin-ryu karatessa.
Takedan ensimmäinen päärooli oli elokuvassa High Kick Girl! vuonna 2009. Sittemmin hän on esiintynyt elokuvissa The Ancient Dogoo Girl ja Karate Girl.
René-Primevère Lesson

René-Primevère Lesson
René-Primevère Lesson (20. maaliskuuta 1794 Rochefort – 28. huhtikuuta 1849 Rochefort) oli ranskalainen kirurgi, ornitologi ja luonnontieteilijä.
Lesson syntyi Rochefortissa ja 16 vuoden ikäisenä hän päätyi opiskelemaan paikalliseen merivoimien lääkintäkouluun (l’École de médecine navale). Napoleon Bonaparten sodissa hän palveli Ranskan laivastossa. 1811 hän oli 3. kirurgi fregatti Saalilla ja 1813 hän oli 2. kirurgi Reduluksella sekä Le Cassardilla.
Lesson palveli korvetti La Coquillen maailmanympäripurjehduksella 1822–1825 ja oli kollegansa Prosper Garnotin kanssa vastuussa luonnonhistoriallisten näytteiden keräämisestä. Hän oli ensimmäinen luonnontieteilijä, joka näki paratiisilintuja Molukeilla ja Uudessa-Guineassa.
Palattuaan Pariisiin Lesson vietti seitsemän vuotta järjestämällä ja luetteloimalla retkellä kerätyt selkärankaiset. Samalla hän kirjoitti useita eläintieteellisiä teoksia. Hän myös tuotti useita lajimonografeja kolibreista ja yhden paratiisilinnuista.
Vuosina 1829–1831 Lesson opetti kasvioppia entisessä Rochefortin opinahjossaan. Vuonna 1835 hänet nimitettiin Ranskan laivaston Rochefortin pääapteekkariksi.
Lesson on kuvaillut ja nimennyt runsaasti lintuja, muun muassa kuningasalbatrossin (Diomedea epomophora), sulttaanitiaisen, arokorpin (Corvus ruficollis) ja kypärävangan (Euryceros prevostii).
Teoksia

Manuel d'ornithologie, ou Description des genres et des principales espèces d'oiseaux, deux volumes, 1828.
Traité d'ornithologie, ou Tableau méthodique des ordres, sous-ordres, familles, tribus, genres, sous-genres et races d'oiseaux, 1831.
Centurie Zoologique, 1830-32.
Illustrations de Zoologie, 1832-35.
Manuel d'Histoire Naturelle Médicale et de Pharmacologie, 1833.
Voyage autour du monde, entrepris par ordre du gouvernement sur la Corvette La Coquille, Pourrat frères (Paris), 1838-1839.
Instinct et singularités de la vie des Animaux Mammifères, Paulin (Paris), 1842.
Description de mammifères et d'oiseaux récemment découverts; précédée d'un Tableau sur les races humaines, 1847.
Histoire naturelle des zoophytes. Acalèphes, Roret (Paris), 1843.
Rinaldo Nocentini

| Rinaldo Nocentini |
| --- | --- |
 Rinaldo Nocentini MM-kisoissa 2006
Henkilötiedot
Syntynyt: 25. syyskuuta 1977 (ikä 47)
Kansalaisuus:   Italia
Pyöräilijä
Joukkue:  lopettanut
Laji:  maantie
Rooli:  ajaja
Ura
Ammattilaisjoukkue(et)
1999–2001 2002 2003 2004–2006 2007–2015 2016–2019:  Mapei-Quick Step Fassa Bortolo Formaggi Pinzolo Fiavé Acqua & Sapone Ag2r Sporting Clube de Portugal/Tavira
Suurimmat voitot
 Giro del Veneto 2006 Coppa Placci 2006 GP Miguel Indurain 2007 Välimeren ajo 2010 
 Tiedot päivitetty: 18. tammikuuta 2022 
Rinaldo Nocentini (s. 25. syyskuuta 1977 Montevarchi) on italialainen maantiepyöräilijä, joka kilpaili ammattilaisena vuosina 1999–2019. Hän sijoittui toiseksi vuoden 2008 Pariisi–Nizza-ajossa kolme sekuntia Davide Rebellinille hävinnenä. Ranskan ympäriajossa 2009 hän kantoi kokonaiskilpailun johtajan maillot jaune -paitaa ensimmäisenä italialaisena yhdeksään vuoteen.
Nocentini lopetti uransa vuonna 2019. Vuonna 2020 hän sai neljän vuoden kilpailukiellon biologisen dopingpassin perusteella. Kaikki hänen tuloksensa vuoden 2018 alusta lähtien hylättiin.
Rikkamadonlakki

| Rikkamadonlakki |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Helttasienet Agaricales
Heimo::  Strophariaceae
Suku::  Vähämadonlakit Deconica
Laji::  inquilina
Kaksiosainen nimi
 Deconica inquilina  (Fr.) Pat. ex Romagn. 
Katso myös
   Rikkamadonlakki Wikispeciesissä   Rikkamadonlakki Commonsissa 
Infobox OKNimi-testi OK: 
Rikkamadonlakki (Deconica inquilina, aiemman luokittelun mukaan Psilocybe inquilina) on limainen, ruskea, nahanvärinen tai kellertävä vähämadonlakkilaji. Sienen jalka on vaalea ja hyvin ohut, sienen heltat ovat aluksi vaaleat ja muuttuvat harmaanmustiksi sienen vanhetessa. Sieni kasvaa lahopuulla tai lannassa melko yleisenä koko Suomessa.
Rob Henneveld

Robert Jacobus "Rob" Henneveld (s. 15. syyskuuta 1963 Maassluis) on alankomaalainen entinen judoka. Hän kilpaili vuoden 1984 kesäolympialaisissa Los Angelesissa 78 kg -luokassa. Hän sijoittui seitsemännelle sijalle. Saman vuoden EM-kilpailuissa hän oli samassa sarjassa viides. Hän sai hopeaa nuorten EM-kilpailujen alle 71 kg:n painoluokassa 1982 ja pronssia sotilaiden MM-kilpailujen 86-kiloisten sarjassa 1986. Alankomaiden-mestaruuden hän voitti viisi kertaa. Hän on myös olympialaisiin osallistuneen Chantal Hanin puoliso.
Rantakurvi

| Rantakurvi |
| --- | --- |

Uhanalaisuusluokitus
 Elinvoimainen  
  
Suomessa:
 Äärimmäisen uhanalainen  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Kurpat Scolopacidae
Suku::  Xenus
Laji::  cinereus
Kaksiosainen nimi
 Xenus cinereus  (Guldenstadt, 1775) 

Katso myös
   Rantakurvi Wikispeciesissä   Rantakurvi Commonsissa 
Infobox OKNimi-testi OKIUCN-testi OK: 
Rantakurvi (Xenus cinereus) on pieni kahlaaja, joka on Suomessa esiintymisalueensa länsirajalla. Suomessa pesii noin 20 paria ja kanta on laskenut viime aikoina. Ensimmäiset havainnot Suomessa on tehty 1800-luvun lopulla.
Koko ja ulkonäkö

Rantakurvi on päältä vaaleanharmaa, selässä musta V-kuvio. Alapuolelta kuviottoman valkea, keltaiset jalat lyhyet. Pitkä musta nokka kaareutuu loivasti ylöspäin. Lennossa siivillä selvät valkoiset kolmiot, vertaa punajalkavikloon. 
Pituus 22–27 cm, siipien kärkiväli 36–45 cm, paino 50–95 g.
Kutsuääni on ’vy-vy-vy’, muistuttaen pikkukuovin ääntä.
Vanhin suomalainen rengastettu rantakurvi on ollut 16 vuotta 2 päivää vanha. Se on samalla Euroopan vanhin rantakurvi.
Rantakurvin kuvaili ja nimesi tieteelle Johann Anton Güldenstädt 1775.
Levinneisyys

Rantakurvi pesii Suomessa erittäin harvalukuisena ja taantuvana Pohjanlahden pohjukassa. Venäjällä, Siperiassa ja Pohjois-Aasiassa asuu 160 000–1,2 miljoonaa yksilöä. Euroopan puoleisella Venäjällä niistä pesii noin 10 000 paria. Se talvehtii Itä-Afrikassa, Etelä-Aasiassa ja Australiassa. Suomessa myös muuttoaikainen vieras pääosin touko-elokuussa Etelä- ja Itä-Suomessa.
Ympäristöministeriön päätöksellä (n:o 1209/95) lähes kaikille Suomen pesimälintulintulajeille on määritelty ohjeellinen arvo. Rantakurvin ohjeellinen arvo on 3868€.
Elinympäristö

Luonnossa rantakurvin pesäpaikat ovat rantaniittyjä. Suomessa se suosii satamia, puun lajittelualueita ja muita kosteita aukeita paikkoja.
Lisääntyminen

Pesä on avoimesti maassa. Naaras munii 4 munaa, joita molemmat emot hautovat noin 3 viikkoa. Poikaset ovat pesäpakoisia, ja koiras enimmäkseen huolehtii niistä, sillä naaras lähtee syysmuutolle pian poikasten kuoriuduttua.
Suomessa lajia on tutkinut varsinkin biologi Nils Fritzén Perämeren pohjukassa.
Ravinto

Hyönteiset, nilviäiset, äyriäiset ja madot. Ruokailee kiireisen oloisena ja usein pesee löytämänsä ötökän.
Aiheesta muualla

Rantakurvi Lintukuva-verkkopalvelussa
LuontoPortti: Rantakurvi (Xenus cinereus)
ITIS: Xenus cinereus (englanniksi)
Rantakurvi Lapissa.
Rinaldo

Rinaldo on Georg Friedrich Händelin säveltämä italialaistyylinen opera seria, jonka libreton kirjoitti Giacomo Rossi. Teoksen libretto perustui jaksoihin Torquato Tasson runosta Gerusalemme liberata (suom. Vapautettu Jerusalem) ja sijoittuu ensimmäisen ristiretken tapahtumiin. Rinaldo oli Händelin ensimmäinen Lontoossa esitetty ooppera ja samalla ensimmäinen Lontoossa esitettäväksi sävelletty italialaistyylinen ooppera. Ooppera sai ensi-iltansa Hänen majesteettinsa teatterissa Haymarketissa 24. helmikuuta 1711. Oopperan suureen menestykseen vaikutti myös kaksi siinä esiintynyttä kuuluisaa kastraattilaulajaa Nicolo Grimaldi eli Nicolini ja  Valentino Urbani.
Teos vaipui alkumenestyksen jälkeen unohduksiin lähes kahdeksisadaksi vuodeksi, mutta erityisesti 1970-luvulta alkaen sitä on alettu esittää yleisemmin, ja se on tullut osaksi oopperatalojen perusohjelmistoa. Oopperan kastraattilaulajien roolit esittävät nykyisin kontratenorit.
Rinaldo Alessandrini

Rinaldo Alessandrini
Rinaldo Alessandrini (s. 25. tammikuuta 1960 Rooma) on italialainen cembalisti, urkuri ja kapellimestari. Hänet tunnetaan italialaisen barokkioopperan ja -soitinohjelmiston innovatiivisena tulkitsijana.
Alessandrini aloitti pianonsoiton 14-vuotiaana ja löysi neljä vuotta myöhemmin cembalon, jota matkusti opiskelemaan Ton Koopmanin johdolla Amsterdamin Sweelinck-konservatorioon Alankomaihin. Hän alkoi soittaa myös urkuja ja teki niillä ensimmäisen levytyksensä. Se koostui Girolamo Frescobaldin Fiori musicali -kokoelman kappaleiden tulkinnoista. Tämän levytyksen Alessandrini teki Naïve Recordsille, jolla hän on muutenkin paljolti tehnyt levytysuraansa. Lisäksi hän on levyttänyt Arcanalle ja Opus 111:lle.
Alessandrini on johtanut Concerto Italiano -kokoonpanoa, jonka perusti vuonna 1984. Hänen ohjelmistoonsa on kuulunut Frescobaldin lisäksi musiikkia muiden muassa Alessandro Scarlattilta, Claudio Monteverdiltä, Francesco Cavallilta, Leonardo Vinciltä, Johann Sebastian Bachilta, Georg Friedrich Händeliltä ja Antonio Vivaldilta. Alessandrini on tulkinnut muun muassa Monteverdin oopperaa La Scalassa.
Alessandrini on Ordre des Arts et des Lettres'n Chevalier.
Rob Gardner

Rob Gardner on rumpali, joka on soittanut yhtyeissä Guns N' Roses sekä L.A. Guns. Hän on soittanut molemmissa yhtyeissä Axl Rosen, Tracii Gunsin ja Ole Beichin kanssa. Hän on myös soittanut L.A Guns -yhtyeessä Michael Jagoszin kanssa, joka oli Axl Rosen sijaisena hänen ollessaan vankilassa. Rob Gardner korvattiin Steven Adlerilla vuonna 1985, ja Guns N'Roses syntyi.
Rapsodia satanica

| Rapsodia satanica |
| --- | --- |
 Elokuvan nimiö.
Ohjaaja:  Nino Oxilia
Käsikirjoittaja:  Alberto Fassini, Fausto Maria Martini
Säveltäjä:  Pietro Mascagni
Kuvaaja:  Giorgio Ricci
Pääosat:  Lyda Borelli, Andrea Habay, Ugo Bazzini, Giovanni Cini
Valmistustiedot
Valmistusmaa:  Italia
Tuotantoyhtiö:  Cines
Ensi-ilta:  5. heinäkuuta 1917 (Rooma)
Kesto:  43 min
Alkuperäiskieli:  mykkäelokuva italiankielisin välitekstein
Aiheesta muualla
IMDb 
Elonet
Infobox OKNimi-testi OK: 
Elokuvadiiva Lyda Borelli näyttelee kreivitär Alba d’Oltrevitaa.
Osa elokuvan yksityiskohdista väritetty on käsin.
Rapsodia satánica on vuonna 1915 valmistunut ja vuonna 1917 ensi-iltansa saanut italialainen mykkäelokuva. Nino Oxilian ohjaaman melodraaman pääosaa esittää aikansa suurimpiin elokuvadiivoihin kuulunut Lyda Borelli. Alkuperäisen musiikin on säveltänyt Pietro Mascagni[lähde? ].
Juoni

Iäkäs kreivitär Alba d’Oltrevita (”toisen elämän sarastus”) asuu kartanossaan nuoruuttaan ja kauneuttaan ikävöiden. Paholainen ilmestyy kreivittärelle ja lupaa tehdä hänet nuoreksi sillä ehdolla, että hän ei enää koskaan rakastu. Kaksi veljestä, Tristan ja Sergio, rakastuvat nuoruutensa takaisin saaneeseen Albaan. Tämä ei voi vastustaa Tristania, jonka veli tekee itsemurhan. Paholainen palaa sopimuksen rikkoneen Alban luokse ja muuttaa hänet jälleen vanhaksi.
Näyttelijät

| 0 | 1 | 2 |
| --- | --- | --- |
|  Lyda Borelli  | … |  kreivitär Alba d’Oltrevita   |
|  Andrea Habay  | … |  Tristano   |
|  Ugo Bazzini  | … |  Mefisto   |
|  Giovanni Cini  | … |  Sergio   |
|  Alberto Nepoti  | … |     |
Tuotanto, tyyli ja vastaanotto

Faustin tarua mukaileva Rapsodia satanica perustuu Alberto Fassinin (Alfa) runoelmaan. Pietro Mascagni on säveltänyt elokuvaa varten musiikin. Se kuvattiin tammi-helmikuussa 1915 ja esitettiin kutsuvierasyleisölle saman vuoden maaliskuussa. Kunnianhimoisen ja tuotantokustannuksiltaan kalliin elokuvan lyhennetty versio julkaistiin tuntemattomasta syystä vasta kesällä 1917. Sen ohjaaja Nino Oxilia kaatui pian esityksen jälkeen ensimmäisessä maailmansodassa.
Elokuva on aiheeltaan ja tyyliltään erinomainen esimerkki 1900-luvun alun symbolismista ja art nouveausta. Sen kuvastoon ovat vaikuttaneet Gustav Klimtin, Giulio Aristide Sartorion ja Adolfo De Carolisin maalaukset. Kaunokirjallisista vaikutteista voidaan mainita Fassinin ohella Giuseppe Lipparini, Tito Marrone, Carlo Chiaves sekä itsekin kirjailijana toiminut Oxilia. Ennen kaikkea Rapsodia satanica on kuitenkin voimakkaan fyysisen näyttelijänsuorituksen tekevän Lyda Borellin elokuva. Hänen roolityönsä esikuvia ovat Salomen henkilöhahmo sekä yhdysvaltalainen modernin tanssin uranuurtaja Loie Fuller. Borellin puvut ovat muotisuunnittelija Mariano Fortunyn käsialaa.
Rapsodia satanican vastaanotto jäi sen julkaisun venymisen takia vaisuksi. Alun perin uraauurtavaksi kehuttua teosta pidettiin jo parin vuoden kuluttua tyyliltään vanhentuneena. Aikalaiskriitikon mukaan elokuvan teksti ja musiikki dominoivat liikaa sen kuvailmaisua.
Restaurointi

Elokuva on restauroitu vuonna 1996 Cinémathèque Suissen, Cineteca di Bolognan ja Milanossa toimivan Italian elokuva-arkiston yhteistyönä alkuperäisen käsin väritetyn kopion pohjalta. Alkuperäisestä 905 metrin pituudesta on säilynyt 850 metriä. Saksalainen ZDF ja ranskalais-saksalainen Arte ovat tuottaneet vuonna 2007 televisioversion, joka on varustettu Rheinland-Pfalzin valtionfilharmonian orkesterin esittämällä alkuperäissävellyksellä.
Aiheesta muualla

Rapsodia satanica Internet Movie Databasessa (englanniksi)
Rice and Curry

| Rice and Curry Dr>  Bombay |
| --- | --- | --- |

Studioalbumin tiedot
 Julkaistu: 1998
 Tyylilaji: bubblegum dance, eurodance
 Kesto: 35.18
 Levy-yhtiö: Warner Bros. Records
Listasijoitukset
  2.
Dr. Bombayn muut julkaisut
|   | Rice and Curry 1998 | Under the Kilt 2001 |
Rice and Curry on Jonny Jakobsenin ensimmäinen albumi, jonka hän levytti taiteilijanimellä Dr. Bombay vuonna 1998.
Kappaleet

Intro – 0.38
Dr Boom-Bombay – 3.22
Calcutta (Taxi Taxi Taxi) – 3.19
Rice & Curry – 3.13
Safari – 3.23
S.O.S (The Tiger Took My Family) – 3.26
Holabaloo – 3.04
Shaky Snake – 3.03
Girlie Girlie – 3.10
My Sitar – 3.04
Indy Dancing – 3.18
Outro – 2.11
Musiikkivideot

Neljästä  kappaleesta tehtiin musiikkivideot. Kaikki musiikkivideot julkaistiin bonuksena Jakobsen kokoelma-albumilla The Hits.
Calcutta (Taxi Taxi Taxi)
Rice and Curry
S.O.S (The Tiger Took My Family)
Girlie Girlie
Rice vastaan Cayetano

Rice vastaan Cayetano (engl. Rice v. Cayetano) on Yhdysvaltain korkeimman oikeuden 23. helmikuuta 2000 antama päätös, jonka mukaan Havaijin osavaltiossa toimiva Havaijilaisasioiden virasto (lyh. OHA) ei saa järjestämissään vaaleissa rajata äänioikeutta rodun perusteella vain etnisiin havaijilaisiin.
Tausta

Havaijin osavaltion perustuslaki määrää, että osavaltiossa toimii sen alkuperäisasukkaiden intressejä edustava virasto. Se on osittain itsenäinen julkisesta vallasta. OHA:ssa päätösvaltaa käyttää 9-jäseninen hallitus, joka valitaan vaaleilla joka neljäs vuosi. Ennen korkeimman oikeuden päätöstä äänioikeutettuja OHA:n vaaleissa olivat vain havaijin alkuperäisväestöön kuuluvat henkilöt.
Etniseltä taustaltaan valkoinen karjatilallinen ja ammattikalastaja Harold F. Rice pyrki rekisteröitymään äänestäjäksi OHA:n vaaleissa vuonna 1996, mutta tämä hylättiin. Rice sai oikeusapua Coalition for Color Blind America -nimiseltä järjestöltä. Näiden mielestä äänioikeuden rajaamiselle ei ollut perusteita, koska havaijilaisia ei lasketa Yhdysvaltain virallisesti tunnustamiksi alkuperäiskansoiksi.
Rice haastoi oikeuteen virallisesti Havaijin osavaltion, minkä vuoksi tapauksen nimessä esiintyy osavaltion silloinen kuvernööri, Ben Cayetano.
Korkeimman oikeuden päätös ja seurauksia

Yhdysvaltain korkein oikeus otti tapauksen käsittelyyn ja osapuolet olivat kuultavana 6. lokakuuta 1999. Päätös julkaistiin 23. helmikuuta seuraavana vuonna.
Korkein oikeus pyrki vastaamaan kysymykseen, rikkooko Havaijin osavaltion perustuslaki Yhdysvaltain perustuslain 15. lisäystä rajaamalla äänioikeuden ainoastaan havaijilaisiin näiden etnisen taustan perusteella.
Tuomarit äänestivät seuraavasti:
| Puolesta | Vastaan |
| --- | --- |
William Rehnquist: John P. Stevens
Sandra Day O'Connor: Ruth Bader Ginsburg
Antonin Scalia: 
Anthony Kennedy: 
David Souter: 
Clarence Thomas: 
Stephen Breyer: 
Kaksi vuotta myöhemmin korkein oikeus linjasi Arakaki vastaan Cayetano -tapauksessa, että myös OHA:n vaalien ehdokkaita ei voida rajata vain havaijilaisiin.
Rekhasim

| Rekhasim |
| --- | --- |
 Näkymä kaupunkiin.
 Rekhasim
 Koordinaatit: 32°44′56″N, 35°6′3″E 
Valtio:  Israel
Hallintoalue:  Haifa
Väkiluku (2018):  12 110
Infobox OKVirheellinen NIMI-arvo: 
Rekhasim (hepr. ‏רכסים‎) on kaupunki Israelin Haifan hallintoalueella. Sen asukasluku oli vuoden 2018 lopussa 12 110.
Maantiede

Rekhasim sijaitsee Tivonin kukkuloilla noin 16 kilometriä Haifan kaupungista kaakkoon.
Historia

Rekhasim perustettiin vuonna 1951. Alun perin paikka oli ma'barot eli Israeliin muuttavien siirtolaisten väliaikainen asutuskeskus. Vielä tuolloin paikka tunnettiin nimellä Kfar Hasidim. Väliaikaiseksi tarkoitettu asutus muuttui lopulta pysyväksi ja paikkakunta kasvoi, kun uusia siirtolaisia saapui Pohjois-Afrikasta ja Romaniasta. Siirtolaiset työllistyivät Sebulonin laakson alueella. Paikkakunnan tulotaso on kuitenkin ollut Israelin keskimääräistä selvästi alhaisempi.
Väestö

Rekhasimin asukasluku oli vuoden 2018 lopussa 12 110. Vuonna 2002 vastaava lukema oli 7 750, vuonna 1970 2 550 ja vuonna 1951 1 500. Rekhasimin asukkaat ovat pääasiassa ortodoksijuutalaisia.
Näkymä kaupungissa.
Rita Bergman

Rita Tuulikki Bergman (s. 28. elokuuta 1946 Helsinki) on suomalainen oopperalaulaja, äänialaltaan sopraano. Hän tuli vuonna 1975 kolmanneksi Lappeenrannan laulukilpailuissa. Hän toimi Sibelius-Akatemian opettajana vuoteen 1990, jolloin hän irtisanoutui ja muutti Saksaan. Hän palasi Suomeen 2005.
Bergman opiskeli laulua Mirjam Helinin oppilaana Sibelius-Akatemiassa ja suoritti siellä kanttori-urkurin ja musiikinopettajan tutkinnot 1969 sekä lauludiplomin 1973. Häntä ovat opettaneet myös Luigi Ricci ja Erik Werba ja hän on osallistunut Gerald Mooren lied-kurssille Tukholmassa. Opintojen jälkeen hän aloitti työuransa Helsingin Matteuksen seurakunnan kanttori-urkurina 1969–1975. Ensikonserttinsa hän piti 1975 Helsingissä. Oopperoissa hän esiintyi pirteänä komediennenä ja lyyrisenä sopraanona esimerkiksi Kansallisoopperan Figaron häiden Susannana ja Savonlinnan oopperajuhlien Taikahuilun Papagenana. Sibelius-Akatemian lehtorina hän työskenteli 1982–1992.
Bergman johti Saksassa Karlsruhen vanhinta mieskuoroa. Hän elätti itsensä Saksassa freelance-laulajana, konsertoi, opetti, esiintyi tilaisuuksissa. Suomeen hän palasi saatuaan Pernajasta vakituisen kanttorin viran. Hän suunnitteli palaavansa Saksaan, mutta käynti jäi lyhyeksi ja hän asuu jälleen Suomessa. Hän toimi Lapinjärven suomalaisen seurakunnan vt. kanttorina vuoden 2015 loppuun, jolloin hän muutti Paraisille. Nykyään Bergman asuu ja työskentelee Helsingissä.
Hänen entinen puolisonsa on oopperalaulaja Martti Wallén, jonka kanssa hän oli avioliitossa 1972–1982. Heidän lapsensa ovat baritoni Herman Wallén ja mezzosopraano Ida Wallén.
Rita Atškina

| Mitalit | Mitalit | Mitalit |  |
| --- | --- | --- | --- |
|  Rita Atškina |  Rita Atškina |  Rita Atškina |  |
Maa:   Neuvostoliitto
Naisten maastohiihto
|  Olympialaiset  |  Olympialaiset  |  Olympialaiset  |  |
|  Pronssia | Grenoble 1968 | 3 × 5 km viesti  |  |
| MM-kilpailut  | MM-kilpailut  | MM-kilpailut  |  |
|  Kultaa | Oslo 1966 | 3 × 5 km viesti |  |
|  Pronssia | Oslo 1966 | 5 km |  |
Rita Nikolajevna Atškina (ven. Рита Николаевна Ачкина, s. 1. helmikuuta 1938 Mogiljov, Valko-Venäjän SNT, Neuvostoliitto) on Neuvostoliittoa edustanut entinen maastohiihtäjä.
Atškina sijoittui Innsbruckin olympialaisissa 1964 5 kilometrin kilpailussa kymmenenneksi. Oslon MM-kilpailuissa 1966 hän hiihti toisen osuuden kultaa voittaneessa Neuvostoliiton 3 × 5 kilometrin viestijoukkueessa. Lisäksi hän sai pronssia 5 kilometrillä ja oli kahdeksas 10 kilometrillä.
Atškina hiihti Grenoblen olympialaisissa 1968 toisen osuuden pronssia saaneessa Neuvostoliiton viestijoukkueessa. 5 kilometrin kilpailussa hän sijoittui kuudenneksi.
Rita Barberá Nolla

| Rita Barberá |
| --- | --- |

Henkilötiedot
Syntynyt: 16. heinäkuuta 1948 Valencia
Kuollut: 23. marraskuuta 2016 (68 vuotta) Madrid
Poliitikko
Puolue:  kansanpuolue
Asema:  Valencian pormestari (1991–2015)
 Nimikirjoitus
Aiheesta muualla
Virallinen sivu
Rita Barberá Nolla (16. heinäkuuta 1948 Valencia – 23. marraskuuta 2016 Madrid) oli espanjalainen kansanpuolueen poliitikko. Hän toimi Valencian pormestarina vuosina 1991–2015. Vuosina 1987–1990 Barberá toimi Valencian Kansanliitto -puolueen aluepuheenjohtajana. Barberá oli Valencian alueparlamentin jäsen vuodesta 1983 lähtien.
Ratsastus kesäolympialaisissa 2004

Vuoden 2004 olympialaisten ratsastus järjestettiin Markopoulo Olympic Equestrian Centressä, Ateenassa. Ratsastuksessa kilpailtiin kolmessa lajissa: kouluratsastuksessa, kenttäratsastuksessa ja esteratsastuksessa, kaikissa sekä yksilö- että joukkueluokissa.
Osallistujat

Kouluratsastukseen osallistui yhteensä 52 urheilijaa 18 eri maasta, kenttäratsastukseen 14 eri maan joukkueet ja esteratsastukseen 77 yksilöurheilijaa 27 maasta ja 16 maan joukkueet.